
‘‘మీరు తీసిన సినిమాకు అవార్డు కావాలా? అది పెద్ద కష్టమేమీ కాదు. కమిటీలో మీ సన్నిహితులు, రికమండేషన్ చేసేవాళ్లు.. ప్రభుత్వానికి దగ్గరైన వారు ఉంటే చాలు.. అవార్డు దానంతట అదే వస్తుంది’’ అంటున్నారు నిర్మాత  అడ్డాల చంటి. ఇటీవల ఆంధ్రప్రదేశ్ ప్రభుత్వం ప్రకటించిన నంది అవార్డుల విషయంలో విమర్శలు ఎదురవుతున్న విషయం తెలిసిందే. దీనిపై ఆయన  స్పందించారు. ‘‘నంది అవార్డులు ప్రకటించిన విధానం, జ్యూరీ తంతు చూస్తుంటే వార్ వన్సైడ్ అన్నట్లే కనిపిస్తోంది. మంచి సినిమాలకు అన్యాయం జరిగిందన్న బాధ కలిగింది. రెగ్యులర్ సినిమాలు తీస్తూనే.. చక్కని సందేశమిచ్చే  మంచి సినిమాలు తియ్యాలి.. అవార్డుల రావాలి అనుకునే నిర్మాతలు  చాలామంది ఉంటారు.  ఇలా వన్ సైడెడ్గా  ఆలోచించి అవార్డులిస్తే అలాంటి వాళ్లకి ప్రోత్సాహం ఎక్కడి నుంచి వస్తుంది. ఎంకరేజ్మెంట్ లేకపోతే.. సినిమా ఎందుకు తియ్యాలి అని కూడా అనిపిస్తుంది. గడిచిన మూడు సంవత్సరాల సినిమాలను గమనిస్తే.. ‘మనం’ లాంటి కుటుంబ కథాచిత్రం, గుణశేఖర్ ప్రాణం పెట్టి తీసిన ‘రుద్రమదేవి’లాంటి చారిత్రాత్మక సినిమా, ‘రేసుగుర్రం’ లాంటి కమర్షియల్ సినిమాలతోపాటు ఎన్నో హిట్ చిత్రాలు ఉన్నాయి. వీటిలో దేనికీ అవార్డు తీసుకునే అర్హత లేదా? ఈ మూడు సినిమాలకు అవార్డులు లేకపోతే ఎలాంటి సినిమాలు తీస్తే అవార్డులొస్తాయి’? అని ఆయన ప్రశ్నించారు

‘‘meeru teesina sinimaaku avaardu kavala? adhi pedda kashtamemi kaadu. kamiteelo mee sannihitulu, recommandation chesevallu.. prabhutvaaniki daggaraina vaaru unte chaalu.. avaardu daanantata adhe vastundi’’ antunnaru nirmaata  addala chanti. iteevala andhrapradesh prabhutvam prakatinchina nandi avaardula vishayamlo vimarsalu eduravutunna vishayam telisinde. deenipai aayana  spandinchaaru. ‘‘nandi avaardulu prakatinchina vidhaanam, juri tantu chustunte war vansaid annatle kanipistondi. manchi sinimaalaku anyayam jarigindanna baadha kaligindi. regular cinimaalu teestune.. chakkani sandesamichhe  manchi cinimaalu tiyyaali.. avaardula ravali anukune nirmaatalu  chaalaamandi untaaru.  ilaa van saidedga  aalochinchi avaarduliste alanti vaallaki prothsaaham ekkadi nunchi vastundi. encaragement lekapothe.. sinima enduku tiyyaali ani kuudaa anipistundi. gadichina moodu samvatsaraala cinimaalanu gamaniste.. ‘manam’ lanti kutumba kathaachitram, gunasekhar praanam petti teesina ‘rudramadevi’lanti chaaritraatmaka sinima, ‘resugurram’ lanti comersial cinimaalatopaatu enno hit chitraalu unnaayi. veetilo denikee avaardu teesukune arhata leda? ee moodu sinimaalaku avaardulu lekapothe elanti cinimaalu teeste avaardulostaayi’? ani aayana prasninchaaru